Tutkijat kertovat, että ohut otsonikerros on alkanut näyttää tervehtymisen merkkejä.

Otsonikerroksen aukko näytti vuonna 2000 tältä. AOP

Etelänapamantereen yläpuolella oleva ohenema otsonikerroksessa on todistettavasti alkanut pienentyä.

Tutkijat sanovat, että reikä oli noin neljä miljoonaa neliökilometriä pienempi viime vuoden syyskuussa kuin se oli vuonna 2000. Alue, joka on alkanut tervehtyä, on suunnilleen Intian kokoinen.

Tutkijat Leedsin yliopistosta ovat julkaisseet tutkimuksen Sciene-lehdessä.

Kemikaalien, tarkemmin sanottuna CFC-kaasujen eli freonien käyttö kiellettiin maailmanlaajuisesti 80-luvulla. Tämän jälkeen paraneminen on alkanut hitaasti ja aukko pienenee.

Freonit tuhoavat otsonikerrosta. Otsonikerroksen aukko Etelänapamantereen yläpuolella löydettiin vuonna 1985. Lisäksi vuonna 1986 yhdysvaltalainen tutkija Susan Solomon osoitti, että kloori- ja bromiatomit nopeuttavat otsonia tuhoavia reaktioita.

Solomonin tutkimusryhmä jatkoi tutkimuksia vuosina 2000–2015 ja havaitsi, että nimenomaan kloorin väheneminen auttoi aukon pienenemisessä.

Otsonia esiintyy kaikilla ilmakehän korkeuksilla. Otsonikerros on monella tapaa elintärkeä maapallolle ja siellä eläville. Se suojaa auringon ultraviolettisäteilyltä, koska ultraviolettisäteily imeytyy kokonaan otsonikerrokseen. UVB-säteily lisää ihosyöpien todennäköisyyttä ja aiheuttaa kaihia.

Otsonilla on myös merkittävä vaikutus ilmanlaatuun, lisäksi sen puuttuminen aiheuttaisi vakavia uhkia biosfäärille.

– Emme odota, että näkisimme täydellistä tervehtymistä vielä aikoihin, mutta vuonna 2050 tai 2060 se on mahdollista, professori Solomon sanoo.

Lähde: BBC